Kungiyoyin Falasdinawa Sun Bayyana Amincewa Da Tsagaita Wuta Na Mako Guda A Gaza
Qatar ta umurci dukkan wakilan cinikayya na Isra'ila su bar mata kasa cikin mako guda a yayin da shugabannin duniya suke hallara a Misr
KungiyoyinFalasdinawa sun bada Isra’ila wa’adin mako guda da ta janye daga Zirin Gaza.Wani kakakin Falasdinawa ya bada Isra’ila wannan wa’adi lahadi a lokacin daFalasdinawan suke bayyana amincewa da tsagaita wutar mako guda. Suka ce makogudan zai bada Isra’ila sukunin janye sojojinta daga Gaza tare da kawo karshenkillace yankin da ta yi. Isra’ila ta bada sanarwar tsagaita wutar radin kantada karfe 2 na daren asabar (asubahin lahadi) agogon yankin. ‘Yan sa’o’i kadan a bayan wannan, ‘yan kishinFalasdinu sun cilla rokoki akalla 12 zuwa cikin Isra’ila. Daga nan jiragensaman yaki na Isra’ila sun kai farmaki a kan abinda suka kira wuraren harbarokoki na Hamas, inda aka cilla rokoki kan garin Sderot na kudancin Isra’ila. Ma’aikatan kiwon lafiya na Falasdinawa sun ce sojojin Isra’ila sun kuma bindigesuka kashe wani farar hula a kusa da garin Khan Younis, kusa da inda aka harbarokokin. A halin da akeciki, adadin Falasdinawan da suka mutu yana karuwa. Jami’an Falasdinawa suka cesun tono wasu gawarwakin kusan 100, wasu daga cikinsu yara kanana, dagagine-ginen da aka kai ma farmaki a Beit Lahiya. Acan wani gefen, shugabanni na duniya cikinsu harda babban sakataren MDD, BanKi-moon, su na hallara a garin shakatawa na Sharm el-Sheikh a Misra tare dafatar lallashin Isra’ila da Hamas su kulla zaman lafiya mai dorewa. Kafin ya tashi zuwa taron kolin na Misra,shugaba Abdullahi Gul na Turkiyya ya bayyana tsagaita wutar radin kan daIsra’ila ta ayyana a zaman matakin farko mai amfani, amma kuma yayi kira gaIsra’ila da ta janye dukkan sojojinta daga Zirin Gaza. A halin da ake ciki,farmakin da Isra’ila take kaiwa a kan Gaza ya sukurkuta dangantaka a tsakanintada kasar Larabawa ta Qatar. Da ma dai Qatar ita ce kadai kasar larabawa ayankin Gulf dake da huldar cinikayya da Isra’ila, amma a yanzu ma’aikatarharkokin waje a birnin Doha ta ce wakilan cinikayya na Isra’ila su fita su barmata kasa. Kamfanin dillancin labaran Qatar yace lahadin nan aka kira shugabanofishin huldar cinikayya na Isra’ila a kasar zuwa ma’aikatar harkokin waje, akabada dukkan wakilansu wa’adin mako guda da su bar kasar. Jiya jumma’a Qatartare da kasar Mauritaniya, ita ma wakiliyar kungiyar kasashen larabawa, sukatsinke huldar jakadanci da kasar Isra’ila.